# Referat af konstituerende møde i

# Ph.d.-udvalget den 23. januar 2020.

Til stede var:

Formanden, Nils Arne Sørensen, Nina Bonderup Dohn (skype), Lars Frode Frederiksen, Peter Simonsen, Malte Lebahn, Rosalyn Langedijk, Mie Fredenslund, Anne Bang-Larsen, Martin Hauberg-Lund Laugesen.

Formanden bød velkommen til de nye studenterrepræsentanter. Der fulgte herefter en kort præsentation af de enkelte medlemmer og formandens redegørelse for ph.d.-udvalgets praksis i forbindelse med skriftlige høringer.

1. Valg af næstformand.

Formanden redegjorde for opgaver, jf. Universitetsloven.

Martin Hauberg-Lund Laugesen blev valgt som næstformand for Ph.d.-udvalget.

1. Meddelelser.

Intet at bemærke.

1. Fastsættelse af mødetidspunkt forårs- og efterårssemestret 2020.

Ph.d.-udvalget fastsatte følgende mødedatoer:

15. april kl. 14

8. september kl. 14

3. december kl. 14

Alle møder foregår i Odense.

1. Ph.d.-skolens budget samt kursusudbud.

Formanden omdelte Ph.d.-skolens budget.

Ph.d.-udvalgets formand oplyste, at antallet af ordinære ph.d.-stipendier som led i den generelle 2%-besparelse er beskåret. Ph.d.-skolens budget er som konsekvens heraf beskåret, og antallet af studerende er faldende. Formanden orienterede om problemstillinger i tilknytning til ph.d.-skolens og FUP’s kursusudbud, herunder de ph.d.-studerendes tilmeldingspraksis.

De af Ph.d.-skolen og FUP’erne planlagte kurser skal godkendes af Ph.d.-udvalget forud for hvert semester. Ph.d-skolens udbud af generiske kurser godkendes for ét år ad gangen. Det foreslås, at Ph.d.-udvalgets formand herudover på baggrund af FUP-ledernes tilbagemeldinger løbende godkender justeringer af kursusplanen, samt at han i forbindelse med 2., 4. og 5. semesters evalueringer godkender kursusaktiviteter, disses indhold og ECTS-værdi for den enkelte ph.d.-studerende.

Kursusudbuddet for foråret 2020 blev godkendt, og Ph.d.-udvalgets formand blev bemyndiget til at foretage de nævnte øvrige godkendelser.

1. Buddyordningen.

Ph.d.-udvalgets formand orienterede om ordningen, hvor der udpeges en buddy for hvert forskeruddannelsesprogram (FUP). Ordningen skal blandt andet være med til at sikre det faglige og sociale miljø for de ph.d.-studerende, erfaringsudveksling og tværfaglige relationer. Der tilbydes moderat forplejning i tilknytning til aktiviteterne. Det blev præciseret, at invitation af eksterne gæster forudsætter særskilt stillingtagen. Der var enighed om det hensigtsmæssige i, at de ph.d.-studerende i Ph.d.-valget fungerer som buddies.

Det blev konstateret, at alle FUP ikke er repræsenteret ved studerende i Ph.d.-udvalget. Det blev aftalt, at buddies for FFUM inddrager studerende tillknyttet FLÆK forhold til afvikling af aktiviteter.

1. Godkendelse af addendum.

Addendum blev godkendt (270490-).

1. Forslag til nedsættelse af bedømmelsesudvalg.
2. Institut for Historie har fremsendt følgende forslag til bedømmelsesudvalg:

“Det folkelige museum – mellem oplevelse og oplysning”

Lektor Rasmus Glenthøj (formand),

Dr.phil. Palle Ove Christiansen *(er efter mødet erstattet af museumsleder Kim Furdal, Ærø Museum, og*

Professor Arne Bugge Amundsen, Universitetet i Oslo

Det foreslåede udvalg indstilles til dekanens godkendelse.

1. Institut for Sprog og Kommunikation har fremsendt følgende forslag til bedømmelsesudvalg:

”Appropriating Pasts and Futures. A Bourdieusian Perspective on the Strategic Organizzation of Time”

Lektor Steven Breunig (formand),

Professor Roy Suddaby, University of Liverpool and University of Victoria (CN), og

Lektor Susan Sayce, University of East Anglia

1. Institut for Kulturvidenskaber har fremsendt følgende forslag til bedømmelsesudvalg

Webs to the World – Getting Recognition Through Literary Texts”

Professor Peter Simonsen (formand),

Professor Winfried Fluch, Freie Universität Berlin, og

Lektor Lilian Munk Rösing, Københavns Universitet

1. Institut for Kulturvidenskaber har fremsendt følgende forslag til bedømmelsesudvalg:

”At blive til kvinde. Kvindelige udviklingsfortællinger i moderne dansk litteratur 1960-2018”

Lektor Malene Breunig (formand) (*er efter mødet erstattet af professor Anne-Marie Mai)*

Professor Lasse Horne Kjældgaard, Roskilde Universitet, og

Professor Henk A. van der Liet, Universiteit van Amsterdam

7. Eventuelt.

Intet.

Carl Bache

Ph.d.-udvalgsformand